เงินบาทเปิด30.29/32
ธนาคารซีไอเอ็มบีไทย รายงาน เงินบาทเปิด 30.29/32 แกว่งแคบ ยังรอดูสถานการณ์ญี่ปุ่น
18 มี.ค. 2554

ธนาคารซีไอเอ็มบีไทย รายงาน เงินบาทเปิด 30.29/32 แกว่งแคบ ยังรอดูสถานการณ์ญี่ปุ่น
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.29/32 บาท/ดอลลาร์ จากวานนี้ที่ปิด 30.28/36 บาท/ดอลลาร์ และล่าสุดยังคงแกว่งแคบๆอยู่ในระดับนี้ 
"เงินบาทยังเป็นไปตามทิศทางเดียวกับภูมิภาค หลายสกุลค่อนข้างแข็งค่าขึ้น ปัจจัยในบ้านเราก็น่าจะมีเรื่องการเมืองเข้ามาเกี่ยวบ้างจากที่นายกรัฐมนตรีบอกว่าอาจจะมีการยุบสภาในเดือนพฤษภาคมนี้"
สำหรับสกุลเงินต่างประเทศที่สำคัญ ค่าเงินเยนล่าสุดอยู่ที่ระดับ 81.33/36 เยน/ดอลลาร์ ส่วนค่าเงินยูโรอยู่ที่ระดับ 1.4057/1.4058 ดอลลาร์/ยูโร
สำหรับทิศทางเงินบาทวันนี้ ต้องติดตามสถานการณ์ที่ประเทศญี่ปุ่นเป็นหลัก เพราะวันนี้เยนคงมีแรงขาย เนื่องจากอาจจะมีการแทรกแซงตลาดหลังจากแข็งค่าเร็วเกินไป หลังจากช่วงที่มีข่าวสึนามิ ร่วงลงมาประมาณ 200 point ยูโรอาจจะแข็งค่าขึ้นจากราคาพันธบัตร   
ทั้งนี้ ประเมินกรอบการเคลื่อนไหวของเงินบาทระหว่าง 30.25-30.35 บาท/ดอลลาร์